Alder og Fenwick hadde investert penger i Lloyd's of London, og fikk pengeproblemer som følge av selskapets store tap tidlig på 1990-tallet. Dette førte til omfattende rettssaker med flere av artistene som E.G. Records hadde kontrakt med, og da spesielt med Robert Fripp. E.G ble solgt til Virgin Records i 1992, og fortsatte driften til 1996. Etter at Virgin ble solgt til EMI samme år, ble E.G. fusjonert inn i Virgin.